
Γιατί  άραγε  . 

Στις  15  του  περασμένου  Νιόβρη,  σε  έκτακτη  συνεδρία  της  "Βουλής" 
της  "Ομόσπονδης  Τουρκοκυπριακής  Πολιτείας",  έγινε  η  ανακύρηξη 
της  λεγάμενης  "Βορε ιοκυπριακής  Τουρκικής  Δημοκρατίας". 

Η  απόφαση  "ανακύρηξης"  του  κράτους,  που  η  προετοιμασία  της 
κρατήθηκε  μυστική  από  την  κοινή  γνώμη,  γι  αυτό  και  χαρακτηρίστηκε 
σαν  πραξικόπημα,  πάρθηκε  ομόφωνα  με  την  δια  βοής  ψήφο  όλων 
των  "βουλευτών"  του  "ομόσπονδου  κράτους". 

Το  γεγονός  της  ομόφωνης  απόφασης  ξάφνιασε  την  Ελληνοκυπριακή 
κοινή  γνώμη  (πολύ  πιθανόν  και  μεγάλο  μέρος  της  Τουρκοκυπριακής) 
καθώς  και  τους  φίλους  της  Κύπρου  που  ήταν  ενήμεροι  της  κυπριακής 
κατάστασης.  Πέρα  όμως  από  το  ίδιο  το  γεγονός,  ιδιαίτερα  ξένισε 
η  στάση  των  δυό  βασικών  κομμάτων  της  Τουρκοκυπριακής  αντιπολίτευσης. 
Του  Κόμματος  Κοινωνικής  Απελευθέρωσης  (Κ.Κ.Α.),  τώρα  κάτω  υπό 
την  ηγεσία  του  Ισμαήλ  Μπόζκουρτ  και  μέχρι  πρόσφατα  του  Αλπάϊ 
Ντουρντουράν,  που  διαθέτει  12  "βουλευτές"  και  του  Δημοκρατικού 
Κόμματος  (Δ.Κ.)  κάτω  από  την  ηγεσία  του  Οζγκιέρ  Οζγκιούρ,  μέ 
6  "βουλευτές". 

Η  στάση  των  δυό  αυτών  κομμάτων,  πέρα  από  το  οτι  ξάφνιασε,  προκάλεσε 
ταυτόχρονα  ενα  αίσθημα  απογοήτευσης  σε  μεγάλο  μέρος  της  ελληνο¬ 
κυπριακής  κοινής  γνώμης,  γιατί  *αι  τα  δυό  αυτά  κόμματα  αντιτάσσονταν 
ανοικτά  στην  ανακύρηξη  χωριστού  κράτους.  Πιό  έντονα  στην  ανακύρηξη 
ήταν  η  αντίδραση  του  κόμματος  του  κ.  Οζγκιούρ.  Ωστόσο  και  μέσα 
στους  κόλπους  του  κόμματος  του  κ.  Ντουρντουράν  η  αντίδραση  δεν 
ήταν  μικρή,  γεγονός  που  επιβεβαιώνεται  απο  το  οτι  τον  κ. 

Ντουρντουράν  στην  αρχηγία  δεν  διαδέχτηκε  ο  κ.  Ακκιντζιή  που 
εννοούσε  την  ανακύρηξη  κράτους  αλλά  ο  κ.  Μπόζκουρτ  που  είχε 
σαφώς  ταχτεί  ενάντια  σε  μιά  τέτοια  ενέργεια. 

Εν  πάσει  περιπτώσει,  το  γεγονός  δημιούργησε  αρκετά  καί  ποικίλα 
σχόλια  ανάμεσα  στόν  ελληνοκυπριακό  πληθυόμό  και  ιδιαίτερα  εκείνους 
που  ευκαιριακά  παρακολουθούν  τις  πολιτικές  εξελίξεις  στα 
κατεχόμενα. 

Στο  σημείωμα  αυτό,  πρόθεση  μας  είναι  να  προσπαθήσουμε  να  εμβαθύνουμε 
περισσότερο  στο  θέμα  και  να  αναζητήσουμε  τους  λόγους  που 
οδήγησαν  τα  δυο  τουρκοκυπριακά  κόμματα,  παρά  την  διακυρηγμένη 
αντίθεση  τους  να  ταυτιστούν  τελικά  μέ  τις  απόψεις  του  κ. 
ϋθηΐζΐαδ  και  των  άλλων  τουρκοκυπριακών  κομμάτων. 

Καταρχήν  είναι  εξακριβωμένο  (τούτο  επιβεβαιώνεται  και  από 
τα  δημοσιεύματα  του  τουρκυκού  και  του  τουρκοκυπριακού  τύπου) 
ότι  μέχρι  την  Κυριακή  το  βράδυ  και  πολύ  πιθανόν  μέχρι  και  τη 
Δευτέρα  το  βράδυ  14  του  Νιόβρη,  τά  δυό  κόμματα  δεν  είχαν 
ιδέα  για  το  τι  τεκτενόταν..  Για  πρώτη  φορά  θά  πρέ>ΐ€-ΐ  να 
έλαβαν  γνώση  για  την  απόφαση  του  κ.  ϋθηΚΐαε-και  της 
Τουρκίας  βέβαια-το  βράδυ  της  Δευτέρας  14^του  μηνός,  στο 
δείπνο  που  παράθεσε  σε  όλους  τους  "βουλευτές”  ο  κ.  ΌθηΚΐαε. 

Οι  ενδείξεις  είναι  οτι  εκείνο  το  βράδυ,  πολύ  πιθανόν  και  προηγουμέ¬ 
νως,  πρέπει  να  ασκήθηκαν  σοβαρές  πιέσεις,  πιό  πολύ  προς ^ τη 
μεριά  του  κ.  Οζγκιούρ.  Τό  γεγονός  τούτο  επιβεβαιώνεται  και 
από  δημοσίευμα  της  "Γενή  Ντουζέν"  (δημοσιογραφικό  όργανο 
του  κ.  Οζγκιούρ)  που  έγραφε  ότι  ....  "το  Κ.Κ.Α.  και  το  Δ.Κ., 
λαμβάνοντας  υπόψη  τις  προειδοποιήσεις  του  Προέδρου  (του  κ. 
ϋβηΚΐ&ε)  για  τις  καταστάσεις  που  θα  εδημιουργούνταν  σε 
περίπτωση  μη  υποστήριξης  της  ανεξαρτησίας,  συνεκάλεσαν  αργά 
το  βράδυ  (της  Δευτέρας)  χωριστά,  τα  αρμόδια  σώματά  τους 
και  αποφάσισαν  να  δώσουν  θετική  ψήφο  στη  ψηφοφορία  πού 
θα  γινόταν  το  πρωί.  Αυτά  γράφει  η  "Γενή  Ντου^εν"  και 
κανένας  λόγος  δεν  υπάρχει  να  αμφισβητηθεί  η  αλήθεια  αυτού  του 
ισχυρισμού . 

Βεβαίως,  δεδομένης  της  σοβαρότητας  του  θέματος  και  των 
συνθηκών,  δέν  θά  ήταν  δυνατόν  να  μη  εφχεν  εξασκηθεί  σοβαρή 
πίεση ^πρός  τη  μεριά  της  αντιπολίτευσης,  για  να  υποκύψει. 

Ομως  η  πίεση  και  η  καταπίεση,  χωρίς  να  παραγνωρίζεται  δυστυχώς 
μερικές  φορές  η  αποτελεσματικότητά  τους,  δεν  μπορούν  πάντα 
να  αποτελούν  δικαολογητικά  στον  παραμερισμό  των  αρχών  και 
ιδεωδών. 

Ενας  εύκολος  τρόπος  αντιμετώπισης  του  θέματος  θάταν  να  καταλήξει 
κανείς  στο  συμπέρασμα  οτι  οι  αρχές  των  δύο  κομμάτων  δεν  είχαν 
στέρεά  θεμέλια  κι  εύκολα  παρασύρθηκαν.  Ακόμα  μπορούσε  κανείς 
να  σκέφτεί  οτι  οι  πιέσεις  ήταν  τέτοιες  που  κάτω  απο  το  βάρος 
τους  παράσυραν  τελικά  τις  βαθειά  ριζωμένες  αρχές  και  τα  ιδεώδη. 

Άλλωστε  η  αδυναμία  είναι  ανθρώπινο  γνώρισμα  ... 

Εμείς  θα  αποφύγουμε  τον  εύκολο  τρόπο  εξαγωγής  συμπερασμάτων. 

Τα  αίτια,  της  ομοφωνίας  στην  σχετική  απόφαση,  θα  προσπαθήσουμε 
να  αναζητήσουμε  σε  συνάρτηση  με  άλλους  παράγοντες  που  πιθανόν 
να  επέδρασαν. 

Δεν  χωρεί  αμφισβήτιση  ότι  η  πίεση  ήταν  ο  βασικότερος  παράγοντας 
που  συνέτεινε  ώστε  να  συγκατατεθούν  τα  κόμματα  της  τουρκοκυ- 
πριακής  αντιπολίτευσης  στήν  απόφαση,  έστω  και  "τυπικά"  όπως 
διευκρίνησαν  αργότερα.  Ωστόσο,  αν  αυτή  την  συγκατάθεση 
δεν  προσπαθήσουμε  να  αντικρύσουμε  σφαιρικά  μέσα  στίς  συνθήκες 
που  έχουν  δημιουργηθεί  σταδιακά  ανάμεσα  στόν  τουρκοκυπριακό 
πληθυσμό  στα  κατεχόμενα,  δεν  νομίζουμε  ότι  είναι 
δυνατόν  να  οδηγηθούμε  σε  σωστά  και  με  νόημα  συμπεράσματα. 

Κάτι  που  ίσως  δεν  είναι  εύκολο  να  γίνει  κατανοητό  από  τον 
μέσο  ελληνοκύπριο  είναι  ότι,  παρα  την  κατοχή,  την  μεγάλη 
καταπίεση  και  τους  περιορισμούς,  στη  ζωή  των  τουρκοκυπρίων  έχουν 
δημιουργηθεί  κυρίως  μετά  το  74,  συνθήκες  μιας  κατ' επίφαση, 
μμας  φτιαχτής  δημοκρατικής  διακυβέρνησης.  Η  λεγάμενη  "ομόσπονδη 
πολιτεία"  εκυβερνάτο  με  βάση  ενα  αστικό  δημοκρατικό  Σύνταγμα, 
με  επιφανειακές  αν  όχι  και  ουσιαστικές  ελευθερίες. 

Παρόλο  που  στή  Τουρκία  η  στρατιωτική  φασιστική  χούντα 
εδιάλυσε  το  αστικό  δημοκρατικό  καθεστώς  και  έκλεισε  όλα  τα 
πολιτικά  κόμματα  και  σχεδόν  όλες  τις  οργανώσεις,  χτυπώντας 
ταυτόχρονα  αλύπητα  το  προοδευτικό  δημοκρατικό  κίνημα  στη  χώρα, 
στην  κατεχόμενη  Κύπρο  ακολούθησε  μιά  εντελώς  διαφορετική  πολιτική, 
δημιουργόντας  και  επιτρέποντας  ν$  λειτουργήσει  φαινομενικά  το 
δημοκρατικό  πολίτευμα  της  "ομόσπονδης  πολιτείας" 

Ετσι  ουσιαστικά  η  στρατιωτική  χούντα  της  Τουρκίας  δεν  ενόχλησε 
το  δημοκρατικό  προοδευτικό  κίνημα  των  Τουρκοκυπρίων,  παρα  μόνο 
στο  παρασκήνιο.  Η  χούντα  στην  κατεχόμενη  Κύπρο  δεν  χτύπησε 
ανοιχτά.  Κιαυτό,  όχι  γιατί  οι  δημοκρατικοί  προοδευτικοί 
Τουρκοκύπριοι  της  είναι  συμπαθείς,  αλλά  κυρίως  γιατί  τα 
τουρκικά  στρατεύματα  "επενέβησαν"  στη  Κύπρο  με  το  πρόσχημα  της 
προστασίας  της  Τουρκοκυπριακής  Κοινότητας.  Για  να  μή  βρεθεί 
αντιμέτωπη  με  την  παγκόσμια  κοινή  γνώμη  και  για  να  μή  χαλάσει 
το  σκηνικό  που  η  ίδια  έστησε,  η  χούντα  δεν  μπορούσε  παρα  να 
μείνει  πιστή  σαυτό  τό  πρόσχημα.  Αντίθετα,  μιά  ανοιχτή  καταπίεση 
και  κατάργηση  των  βασικών  ελευθεριών  των  τουρκοκυπρίων  θα 
αφαιρούσε  το  πρόσχημα  και  θα  επαρουσίαζε  ανάγλυφη  την  πραγματική 
όψη  της  Τουρκικής  χούντας  και  αφαιρόντας  ταυτόχρονα  και  το 


προσωπείο  της  στρατιωτικής  της  παρουσίας  στα  κατεχόμενα.  Σε 
μια  τέτοια  περίπτωση,  οι  επιπτώσεις  θα  ήταν  δυσμενείς  και  στο 
εσωτερικό  (την  Κύπρο)  αλλά  και  το  εξωτερικό  και  τα  δικαιολογητικά 
για  οποιαδήποτε  στρατιωτική  παρουσία  της  Τουρκίας  στή  Κύπρο  θα 
κατάρρεαν . 

Γιαυτό  βασικά  τον  λόγο  τα  καταπιεστικά  μέτρα  και  οι  περιορισμοί 
στην  κατεχόμενη  περιοχή,  ασκήθηκαν  μέχρι  σήμερα  αποκλειστικά  στο 
παρασκήνιο,  χωρίς  βέβαια  νά  γίνει  κατωρθωτό  να  αποκρυβεί  τό 
γεγονός  ότι,  στήν  υπό  κατοχή  περιοχή  της  χώρας,  η  χούντα  ελέγχει 
τα  πάντα. 

Θέλουμε  να  πιστεύουμε  ότι,  μέσα  σαυτό  το  καθεστώς  της  φαινομενικής 
ελευθερίας (που  δημιουργούσε  κάποια  αίσθηση  'επικίνδυνης  ασφάλειας1) 
τα  δυό  κόμματα  της  τουρκοκυπριακής  αντιπολίτευσης,  που  μέχρι 
την  προηγούμενη  μέρα  της  ανακύρηξης  ετάσσονταν  ανοικτά  ενάντια 
στην  ανακύρηξη  κράτους  θα  μπορούσαν  να  αψηφίσουν  τις  πιέσεις 
και  τίς  απειλές  καί  να  αντιταχθούν  και  να  καταψηφίσουν  την  απόφαση 
για  ανακύρηξη  κράτους. 

Αν  γίνει  δεκτό  πρός  στιγμή  οτι  γιαυτό  Κ.Κ.Α.  μέ  την  ανομοιομορφία 
στη  σύνθεση  του  κάτι  τέτοιο  θα  ήταν  επικίνδυνο,  με  την  έννοια 
ότι  θα  μπορούσε  να  τό  διασπάσει,  η  διαφωνία  και  ο  διαχωρισμός 
των  ευθυνών  θα  ήταν  λιγότερο  δύσκολα  για  το  δεύτερο  κόρμα,  εκείνο 
του  κ.  Οζγκιούρ  που  παρουσιάζεται  σάν  κόμμα  άρχών  και  4*ονολιθικό. 
Ωστόσο  ούτε  το  ενα  ούτε  το  άλλο  κόμμα  επέλεξαν  τον  δρόμο  της 
κατοψήφησης  η  έστω  της  αποχής  αλλα  έδωσαν  θετική  την  ψήφο  τους. 

Είναι  η  εντύπωσή  μας  οτι  χώρια  απο  τις  πιέσεις  που  ασκήθηκαν, 
τα  αίτια  για  την  θετική  ψήφο  των  δυό  κομμάτων  για  το  θέμα  θα  πρέπει 
να  αναζητηθούν  στίς  συγκεκριμένες  συνθήκες  που  με  την  πάροδο  τού 
χρόνου  διαμορφώθηκαν  στη  ζωή  των  Τουρκοκυπρίων  καί  κυρίως  μετά 
τον  γεωγραφικό  και  πληθυσμιακό  διαχωρισμό. 

Για  δέκα  σχεδόν  χρόνια  οι  Τουρκοκύπριοι  ζουν  εντελώς  χωριστά 
απο  τους  Ελληνοκύπριους  συγκεντρωμένοι  σε  μια  περιοχή  με 
παράνομη  μεν  αλλά  στη  πράξη  χωριστά  εκτελεστική  νομοθετική  καί 
δικαστική  εξουσία  και  με  όλους  τους  υπόλοιπους  θεσμούς  μιας  άλλης 
"πολιτείας"  ενός  άλλου  κράτους  έστω  εν  κράτη. 

Αν  σαυτά  τα  χρόνια  προστεθούν  και  τα  προηγούμενα  που  φτάνουν 
μέχρι  τις  διακοινοτικές  ταραχές  του  63-. 64  όταν  αρκετοί  Τουρκοκύπριοι 
είχαν  συγκεντρωθε ί  σε  χωριστές  περιοχές  έξω  από  τον  έλεγχο  των 
αρχών  της  Δημοκρατίας,  τότε  τα  χρόνια  του  άο  £βο£ο  διαχωρισμού 
φτάνουν  σχεδόν  τα  20.  Αν  προστεθούν  επίσης  και  τα  χρόνια  μέχρι 
τίς  πρώτες  διακοινοτικές  συγκρούσεις,  μετά  την  έναρξη  του 
αγώνα  της  ΕΟΚΑ,  τότε  τα  χρόνια  της  πόλωσης  των  δυο  κοινοτήτων 
ξεπερνούν  τα  25. 

Οι  Τουρκοκύπριοι,  που  όταν  άρχισε  ο  αγώνας  του  55  ήταν  κάτω 
των  δέκα  χρονών  και  από  δημογραφικής  πλευράς  αποτελούν  σήμερα 
τη  μαζα  των  Τουρκοκυπρίων  πλησιάζουν  σήμερα  τά  σαράντα  χρόνια, 
έχοντας  περάσει  όλα  τους  ^ρχς&ό,ν  τα  χρόνια  σε  μιά  κατάσταση 
αντιπαράθεσης  με  τον  ελληνοκύπριο  και  ουσιαστικού  διαχωρισμού 
και  απομόνωσης.  Μεγάλωσαν  δηλαδή  οι  άνθρωποι  αυτοί  σαν  μια 
κοινότητα  με  χωριστή  οντότητας  και  σένα  κλίμα  όπου  καλλιεργήθηκε 
απο  την  σωβινιστική  της  ηγεσία  και  την  Τουρκία,  η  ιδέα  του 
διαχωρισμού  και  η  έχθρα  και  καχυποψία  προς  τον  Ελληνοκύπριο, 
μέσα  σένα  πλαίσιο  εθνικισμού  που  μετά  την  εισβολή  πήρε  τρομακτικές 
διαστάσεις. 

Δεν  θα  ήταν  καθόλου  παρακινδυνευμένο  ούτε  δε  και  υπερβολή  να 
λεχθεί  ότι  οι  διακοινοτικές  συγκρούσεις  που  σκόπιμα  προκλήθηκαν 
απο  τις  δυνάμεις  του  διαχωρισμού  μέσα  στις  δυο  κοινότητες  και 
υποδαυλίστηκαν  απο  δυνάμεις  έξω  απο  την  Κύπρο,  την  οποίαν  έτσι 
επέβαλλαν  τα  συμφέροντα,  έδωσαν  αρκετά  επιχειρήματα  στην  προπαγάνδα 
για  διαχωρισμό  μέσα  στην  τουρκοκυπριακή  κοινότητα. 

Απο  την  άλλη  δεν  μπορούμε  δυστυχώς  να  ισχυριστούμε  ότι  οι  νόμιμες 
αρχές  της  Δημοκρατίας  αντίκρυσαν  σωστά  τό  πρόβλημα  της  καλλιέργειας 
και  της  δημιουργίας  καχυποψίας  ανάμεσα  στις  δυό  κοινότητες,  πιό 
πολύ  μετά  τα  γεγονότα  του  63—64  όταν  οι  προσπάθειες  που  άρχισαν 
να  καταβάλλονται  και  οι  επιβουλές  για  την  ανεξαρτησία  της  Κύπρου 
έγιναν  φανερές.  Δεν  νομίζουμε  πάλιν  οτι  είναι  υπερβολή  να  πούμε 
ότι  οι  νόμιμες  αρχές  της  Δημοκρατίας  καθόλου  δεν  μεθόδευσαν  την 
ανάλογη  τακτική  και  χειρισμούς  σε  μια  προσπάθεια  εξουδετέρωσης 
της  πολιτικής  του  διαχωρισμού  που  ακολουθούσε  η  ξενοκίνητη 
Τουρκοκυπριακή  σωβινιστική  ηγεσία  που  στόχευε  και  ακόμα  στοχεύει 
στο  διαμελισμό  της  Κύπρου. 

Στα  χρόνια  ανάμεσα  64  και  74  καμμιά  πολιτική  δεν  χαράκτηκε  και 
καμμιά  δεν  έγινε  μεθόδευση  απο  τις  αρχές  της  Δημοκρατίας  για 
κατάργηση  η  αυτοδιάλυση  των  τουρκοκυπρίων  θυλάκων  για  να 
ε παν α,συν δεθεί  ο  τουρκοκυπριακός  πληθυσμός  με  το  Κράτος.  Το 
αντίθετο  οι  αψυχολόγητοι  χειρισμοί  απ^τοκο  σε  πολλές  περιπτώσεις 
έξωθεν  συμβουλών,  είχαν  σαν  αποτέλεσμα  μεγάλο  μέρος  του 
τουρκοκυπρ ιακού  πληθυσμού  να  γίνει  έρμαιο  της  σωβινιστικής 
του  ηγεσίας  και  να  μή  εμπιστεύεται  τις  επίσημες  διακυρήξεις 
που  έμειναν  άλλωστε  χωρίς  αντικρυσμα  μια  και  δεν  μπήκαν  ποτέ 
στο  χώρο  της  υλοποίησης,  αλλά  απλώς  έμειναν  στη  διαπίστωση  της 
αρμονικής  συμβίωσης  στο  παρελθόν. 


